Petlovac

Karta Hrvatske > Petlovac (plan s ulicama)
 Google maps > Petlovac (područje naselja)

Petlovac (narodski Sentivanj, mađarski Baranyaszentistván [ˈbɒrɒɲɒsɛntiʃtvaːn]), naselje (selo) u Baranji, najveće u Općini Petlovac i ujedno sjedište te općine u Osječko-baranjskoj županiji u Hrvatskoj.

 Geografski položaj 
Petlovac je smješten u sjeverozapadnom dijelu Baranje, u mikroregiji Baranjske nizine Istočnohrvatske ravnice. Udaljen je 7,7 km zapadno od Belog Manastira, 39,7 km od Osijeka (preko Bilja i Belog Manastira), 37,3 od Osijeka (preko Bilja i Bolmana), 17,3 km od Belišća, 21,1 km od Valpova i 10,9 km od Beremenda u Mađarskoj.

 Ceste 
Nalazi se na križištu državne ceste D517 (D7 /Beli Manastir/ - Širine - Petlovac - Baranjsko Petrovo Selo - Belišće - D34 /Valpovo/) i županijske ceste Ž4034 (Luč - Petlovac /D517/). Kroz naselje državna cesta prolazi Ulicom Zvonka Brkića, Ulicom Rade Končara i Ulicom Josipa Kraša.

 Susjedna naselja 
Područje naselja Petlovac ograničeno je sa zapada mađarskom granicom, s jugozapada područjem naselja Baranjsko Petrovo Selo, s juga područjem naselja Bolman, s istoka područjem naselja Sudaraž i Beli Manastir, sa sjeveroistoka područjem naselja Širine i sa sjevera područjem naselja Luč.

Područje naselja Zeleno Polje potpuno je okruženo područjem naselja Petlovac i nalazi se kao enklava u zapadnom dijelu područja naselja Petlovac.

 Prometne veze 
Autobusnim vezama Petlovac je povezan je s Belim Manastirom i Osijekom. Nekada je bio stanica na željezničkoj pruzi Beli Manastir - Baranjsko Petrovo Selo, na kojoj je promet ukinut 31. VII. 1966. godine, a pruga je u potpunosti demontirana.

 Ime naselja 
Mađarsko ime Baranyaszentistván je patrocinij, dok se ime Petlovac povezuje s apelativom "pijetao" (odn. "petao"). Mađarsko ime može se prevesti kao "Baranjski Sveti Ištvan" (odn. "Baranjski Sveti Stjepan" ili "Baranjski Sveti Stevan"). Od mađarskog imena nastalo je narodsko ime Sentivanj, koje se npr. upotrebljavalo u susjednom Bolmanu.

Ekavsko ime Petlovac naselje je dobilo poslije Prvog svjetskog rata. Stariji stanovnici Bolmana, koji su ijekavci, to su ime izgovarali Pijetlovac, sve dok se nisu naviknuli na službeno ime.

 Etnik i ktetik 
Stanovnici Petlovca su Petlovčani (jednina: Petlovčanin, Petlovčanka), a ktetik, odnosno pridjev glasi: petlovački.

 Stanovništvo 
 Tabela (2021) 

Napomena: U 1991. smanjeno izdvajanjem dijela naselja u istoimeno samostalno naselje Zeleno Polje.

 Grafikon (2021) 

 Nacionalni sastav (1991) 

 Nacionalni sastav (2011) 
Prema popisu iz 2011. godine u Petlovcu je živjelo 714 stanovnika. Stanovništvo je uglavnom hrvatsko (90%) te srpsko (4%) i mađarsko (3%).

 Prezimena stanovnika 
Prema popisu stanovništva iz 2011. godine 20 najčešćih prezimena u Petlovcu su:
 Novak, Grgan, Pavlic, Kuček, Bašnec, Horvat, Sklepić, Kolarić, Mavrin, Baranašić, Dodlek, Mesar, Canjko, Dominić, Jalšovec, Markan, Mustač, Gregorić, Kos, Kraljić,

a nekad su najčešća prezimena bila:
 Horvat, Kovač, Novak, Bašnec, Mesar, Mikec, Barić, Canjko, Dodlek, Grgan, Hegeduš, Kolarić, Labazan, Tota, Turk, Bergovec, Kos, Kožić, Kuček, Lovrenčić.

 Historija 

 Privreda 

 Društvo i kultura 

 Škola 
U Petlovcu postoji Područna škola Petlovac (Ulica Rade Končara 29) Osnovne škole Šećerana, u kojoj nastavu pohađaju učenici I., II., III. i IV. razreda u kombinaciji.

 Crkva 
Petlovac je sjedište katoličke Župe Našašća Svetoga Križa, osnovane 1772. godine, dok pravoslavni vjernici pripadaju Srpskoj pravoslavnoj parohiji bolmanskoj. U selu se nalazi župna crkva Našašća Svetoga Križa, izgrađena 1856. godine. Župa pripada Baranjskom dekanatu Đakovačko-osječke nadbiskupije.

 Udruge 
U Registar udruga Republike Hrvatske  upisano je šest udruga (+ dvije brisane) sa sjedištem u Petlovcu (stanje: XII/2020):
 Dobrovoljno vatrogasno društvo (DVD) Petlovac, osnovano 8. II. 1969. (Rade Končara 48)
 Nogometni klub (NK) "Petlovac" Petlovac, osnovan 29. XI. 1998. (Rade Končara 29)
 Športsko ribolovno društvo (ŠRD) "Som" Petlovac, osnovano 8. XII. 1999. (Rade Končara 4)
 Udruga "Tradicijom za budućnost" (UTZB), osnovana 15. I. 2012. (Rade Končara 68)
 Udruga umirovljenika Općine Petlovac, osnovana 14. IV. 2003. (Rade Končara 48)
 Udruga žena "Fijolice" Petlovac, osnovana 3. III. 2003. (Rade Končara 48)

 Udruga djece i mladih "Dom veselja", osnovana 11. X. 2012, brisana 24. VII. 2015.
 Udruga mladeži (UM) "Petlovac", osnovana 5. I. 2000, brisana 18. II. 2016.

 Manifestacije 
 Lipanj u Petlovcu
 Petlovačka fišijada

 Istaknute ličnosti 
 Zvonko Brkić (po njemu imenovana ulica)
 Drago Dominić (27. II. 1951. – Petlovac, 2. V. 2015) – načelnik Općine Petlovac u dva mandata (2009-2013, 2013-2015)I(vica) G(etto): "Preminuo bivši načelnik Drago Dominić", "Glas Slavonije", Osijek, 4. V. 2015., drugi mandat završio prijevremenim izborima.

 Znamenitosti i zanimljivosti 
 Toponim Petlovac je i prezime. Godine 1948, kad je obavljen prvi poslijeratni popis stanovništva, prezime Petlovac postojalo je u Belom Manastiru (1), Bolmanu (3) i Dardi (24).

 Ulice 
 Karta Hrvatske > Petlovac (ulice)''
Petlovac ima sedam ulica:
 Beljska ulica (groblje)
 Kolodvorska ulica (crkva)
 Nova ulica (nastavak Ulice Zvonka Brkića prema jugu)
 Ulica hrvatskih branitelja (produžetak Ulice Josipa Kraša prema sjeveru)
 Ulica Josipa Kraša (državna cesta D517 prema Bolmanu)
 Ulica Rade Končara (glavna; državna cesta D517)
 Ulica Zvonka Brkića (državna cesta D517 prema Belom Manastiru)

 Na zapadnoj strani Ulice Zvonka Brkića u Petlovcu, uz samu državnu cestu D517 koja prolazi tom ulicom, nalazi se umjetno jezero površine od 0,8 hektara. Uređeno je 2009. godine. Mještani ga zovu samo Jezero, a kad se spominje u širem kontekstu, onda se govori o petlovačkom jezeru ili o jezeru u Petlovcu.

Fotogalerija petlovačkih ulica

Izvori i vanjske veze 

 Baranjska građa
 Službena web-stranica Općine Petlovac
 Osječko-baranjska županije: Petlovac
 Turistička zajednica Baranje: O Baranji
 Mirovna grupa Oaza: Svi članci vezani za Petlovac
 LAG Baranja: Svi članci vezani za Petlovac

Šabloni 

Općina Petlovac
Naselja u Baranji
Naselja u Osječko-baranjskoj županiji